Նման դեպքեր շատ կան գրանցված, բայց ամենասարսափելին, թերևս, տեղի է ունեցել 1761 թվականին` Իտալիայի գյուղերից մեկում: Հինգ կին, փայտերի կապոցները մեջքերին, վերադառնում էին տուն: Հանկարծ նրանցից մեկն ահասարսուռ ճիչ է արձակում ու ընկնում գետնին: Պատկերը սահմռկեցուցիչ էր. զոհի մարմինը կարծես ներսից տրաքված լիներ: Նրա փորոտիքը լրիվ դուրս էր թափվել, մկանները զրկված էին արյունից, ոսկորները` ջախջախված: Գանգի վրա երևում էին մի քանի խոշոր անցքեր: Ի դեպ, նման երևույթ տեղի է ունեցել նաև 1988 թվականի սեպտեմբերի 29-ին Բրազիլիայում. ջրամբարի ափին հայտնաբերվել էր տղամարդու դիակ: Մարմնի վրա պայքարի հետքեր չկային, բայց տարբեր մասերից հեռացված էին հյուսվածքները, ձեռքերի ու նախաբազուկների վրա կային բազմաթիվ անցքեր, որոնք փորձագետների պնդմամբ, չէին կարող առաջանալ հրազենից: Հեռացված էին նաև շչթունքները, ականջները, լեզուն ու սեռական օրգանները: Կրքավանդակը ներս էր ընկած, քանի որ պորտի վրայի 3.8 սմ անցքից ոսկերչական վարպետությամբ հանված էին ներքին օրգանները: Բժիշկների հավաստմամբ, այդ գործողությունները կարող էր կատարել միայն վիրահատությանը կատարելապես տիրապետող մասնագետը: Վերքերի բացակայությունը վկայում էր այն մասին, որ կիրառվել էր լազեր: Շատ հավանական է, որ վերոնշյալ երկու հանցագործությունները "զուգահեռ աշխարհի" անտեսանելի էակների ձեռքի գործն է: